CELEX: 22018D1527
Language: hr
Date: 2018-09-28 00:00:00
Title: Odluka br. 3/2018 Odbora veleposlanika AKP-a i EU-a od 28. rujna 2018. kojom se direktoru Tehničkog centra za poljoprivrednu i ruralnu suradnju (CTA) daje razrješnica u pogledu izvršenja proračuna Centra za financijske godine od 2007. do 2016. [2018/1527]

12.10.2018   
               
               
                  HR
               
               
                  Službeni list Europske unije
               
               
                  L 256/119
               
            
         ODLUKA br. 3/2018 ODBORA VELEPOSLANIKA AKP-a I EU-a
         od 28. rujna 2018.
         kojom se direktoru Tehničkog centra za poljoprivrednu i ruralnu suradnju (CTA) daje razrješnica u pogledu izvršenja proračuna Centra za financijske godine od 2007. do 2016. [2018/1527]
         ODBOR VELEPOSLANIKA AKP-a I EU-a,
         uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (1), a posebno članak 3. stavak 4. Priloga III. tom Sporazumu,
         uzimajući u obzir Odluku br. 3/2006 Odbora veleposlanika AKP-a i EU-a od 27. rujna 2006. o Financijskoj uredbi Tehničkog centra za poljoprivrednu i ruralnu suradnju (CTA) (2),
         uzimajući u obzir financijske izvještaje Tehničkog centra za poljoprivrednu i ruralnu suradnju za financijske godine od 2007. do 2016., usvojene 31. prosinca svake od tih godina,
         uzimajući u obzir revizorske izvještaje o računima Centra za financijske godine od 2007. do 2016.,
         primivši na znanje odgovore direktora Centra na primjedbe revizora,
         budući da:
         
                     (1)
                  
                  
                     Prihod Centra za financijske godine od 2007. do 2016. prvenstveno se sastojao od doprinosa Europskog razvojnog fonda koji su iznosili 20 148 346 EUR za 2007., 17 812 007 EUR za 2008., 16 334 434,15 EUR za 2009., 22 132 300 EUR za 2010., 17 556 601 EUR za 2011., 19 776 871 EUR za 2012., 22 327 270 EUR za 2013., 25 656 397 EUR za 2014., 15 177 000 EUR za 2015. i 16 859 000 EUR za 2016.
                  
               
                     (2)
                  
                  
                     Direktorovo sveukupno izvršenje proračunâ Centra tijekom financijskih godina od 2007. do 2016. bilo je takvo da bi mu se trebala dati razrješnica u pogledu izvršenja tih proračuna,
                  
               ODLUČIO JE:
         
            Jedini članak
            Odbor na temelju revizorskih izvještaja i financijskih izvještaja za odgovarajuće financijske godine direktoru Tehničkog centra za poljoprivrednu i ruralnu suradnju daje razrješnicu u pogledu izvršenja proračuna za financijske godine od 2007. do 2016.
         
         
            Sastavljeno u Bruxellesu 28. rujna 2018.
            
               
                  Za Odbor veleposlanika AKP-a i EU-a
               
               
                  Predsjednica
               
               Ammo Aziza BAROUD
            
         
         
            (1)  SL L 317, 15.12.2000., str. 3.
         
         
            (2)  SL L 350, 12.12.2006., str. 1.